| Kakumo nacionalinis parkas |
| --- |
| IUCN II kategorija (nacionalinis parkas) |
| Kakumo medžių lajų takas Kakumo medžių lajų takas |
| **Vieta:** | Vidurio regionas, Ganos vėliava Gana |
| 

Žemėlapis rodantis Kakumo nacionalinis parkas vietą.Kakumo nacionalinis parkas

  |
| **Koordinatės:** | 5°25′0″ š. pl. 1°19′0″ v. ilg.﻿ / ﻿5.41667°š. pl. 1.31667°r. ilg.﻿ / 5.41667; 1.31667Koordinatės: 5°25′0″ š. pl. 1°19′0″ v. ilg.﻿ / ﻿5.41667°š. pl. 1.31667°r. ilg.﻿ / 5.41667; 1.31667 |
| **Plotas:** | 375 km² |
| **Įkurtas:** | 1992 m. |
|  **Vikiteka:** | Kakumo nacionalinis parkas |

**Kakumo nacionalinis parkas** (angl. *Kakum National Park*) – saugoma teritorija Ganoje, Vidurio regiono pakrantės apylinkėse. Apima 375 km² plotą. Įkurtas 1931 m. kaip rezervatas, nacionaliniu parku paskelbtas tik 1992 m. atlikus pirminę paukščių faunos apžiūrą. Teritoriją dengia drėgnieji atogrąžų miškai. Įdomu tai, kad parkas įkurtas vietinių žmonių iniciatyva, o ne Valstybinio laukinės gamtos departamento, kuris atsakingas už gyvūnijos Ganoje išsaugojimą. Tai taip pat vienintelis parkas Afrikoje, turintis taką medžių lajomis, kuris, jungdamas septynias medžių viršūnes, tęsiasi 350 m ir suteikia įėjimą į miško glūdumą.

2000 m. parką pasiūlyta įtraukti į UNESCO pasaulio paveldo sąrašą.

Istorija
--------

Nusausinta baseino teritorija apie Kakumo upės žiotis 1931 m. paskelbta miško rezervatu ir buvo prižiūrima Miškininkystės skyriaus. Šiuo laikotarpiu verstasi intensyvia miško ruoša, ypatingai kirsti raudonmedžių (*Khaya ivorensis*) rūšies medžiai. Miško ruoša verstasi iki 1989 m. kai rūpinimasis rezervatu perėjo Laukinės gamtos departamento valdžion. Remiantis Laukinės gamtos rezervatų nuostatais (Ll 1525), 1992 m. Laukinės gamtos departamentas Kakumą paskelbė nacionaliniu parku. Atlikus saugomos teritorijos faunos turtingumo apžiūrą, teritorija dar tais pačiais metais padalinta į Kakumo nacionalinį parką ir Asinų Atandaso miško rezervatą. To priežastis buvo tai, kad Keip Kosto ir kitų 33 miestelių bei kaimų gyventojų pragyvenimas priklausė nuo medienos ir gerti tinkamo vandens, kurio parūpina Kakumo upė, atsargų.

Geografija
----------

Parko vaizdas
Parke prasideda Kakumo upė, pagal kurią parkas ir pavadintas. Jos intakai, taip pat tekantys parko teritorija, yra Obuo, Kakumas, Afija, Sukuma, Nemimi, Aboabo ir Adžuesu. Parkas yra už 33 km į šiaurę nuo Keip Kosto ir Elminos, netoli Abrafo kaimo. Parką supa 33 kaimų ūkiai, taip pat dirbamieji laukai, kuriuose auginami pasėliai, kakava.

Parko teritorija driekiasi 135–250 m aukštyje virš jūros lygio. Augmenijos arealą daugiausia sudaro drėgnieji amžinai žaliuojantys miškai, taip pat sezoniškai nudžiūvančių pusiau lapus metančių medžių miškai. Parko teritorijoje per metus vidutiniškai iškrinta 1380 mm kritulių.

Flora ir fauna
--------------

Labiausiai įsidėmėtinos parko nykstančios gyvūnijos rūšys yra diana, bonga, *Cephalophus silvicultor* antilopės, afrikiniai drambliai. Kakumo parkas taip pat yra svarbi paukščių buveinė. Suskaičiuotos 266 paukščių rūšys, įskaitant aštuonias, kurios kelia pasaulinį išsaugojimo susirūpinimą. Viena jų tai baltakrūtė patarška. Taip pat aptiktos devynios ragasnapinių rūšys bei pilkoji papūga. Parkas turtingas ir drugeliais, kurių nauja rūšys aptikta 1993 m. Kakumo parke sutinkama didžiausia miško dramblių populiacija Ganoje.

Šaltiniai
---------

1. 1 2 3  „Parks and reserves of Ghana: Management Effectiveness Assessment of Protected Areas" (PDF). IUCN Organization. Suarchyvuotas originalas (pdf) 2014-01-07. Nuoroda tikrinta 2013-04-12.
2. 1 2 3  „Kakum National Park (Assin Attandanso Reserve) (#)". UNESCO Organization. Nuoroda tikrinta 2013-04-11.
3. 1 2  „Kakum National Park". Microsfere Organization. Suarchyvuotas originalas 2014-01-07. Nuoroda tikrinta 2013-04-11.
4. ↑  „Kakum National Park - Assin Attandaso Resource Reserve". Bird Life organization. Suarchyvuotas originalas 2015-01-01. Nuoroda tikrinta 2013-04-11.
5. ↑  „Overview of Kakum". Bioval. Suarchyvuotas originalas 2014-01-07. Nuoroda tikrinta 2013-04-11.
6. ↑  Karlya, Maria (2012-03-07). *Ghana (Other Places Travel Guide)*. Other Places Publishing. pp. 120–. ISBN 978-1-935850-10-6. Nuoroda tikrinta 2013-04-14.